
Narva Linnavalitsuse 07.09.2016 korralduse nr  975-k
„Narva Linnamajandusameti ametikohtade ja töökohtade täitmiseks
konkursside läbiviimise korra kinnitamine” kehtetuks tunnistamine


1. ASJAOLUD JA MENETLUSE KÄIK

Narva Linnavolikogu 25.08.2016 otsusega nr 223 kinnitati Narva ametiasutuste struktuur ja teenistuskohtade koosseisud ning moodustati Narva Linnavalitsuse Linnamajandusamet.
Seoses Narva ametiasutuste struktuuri muudatuse jõustumisega 01.01.2017. a kinnitas Narva Linnavalitsus oma 07.09.2016 korraldusega nr 975-k Narva Linnamajandusameti ametikohtade ja töökohtade täitmiseks konkursside läbiviimise korra.
[bookmark: _GoBack]Kuna kõik ametikohad Linnamajandusametis said määratud tähtajaks täidetud, ei ole enam vajadust eelnimetatud konkursikomisjoni tegevuse ja konkursside läbiviimise korra järele.
Ülaltoodust lähtuvalt tuleb Narva Linnavalitsuse 07.09.2016 korraldus nr  975-k „Narva Linnamajandusameti ametikohtade ja töökohtade täitmiseks konkursside läbiviimise korra kinnitamine” kehtetuks tunnistada.
   

2. ÕIGUSLIKUD ALUSED

Haldusmenetluse seaduse (HMS) § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
HMS § 68 lõige 3 kohaselt haldusakt loetakse kehtetuks kehtetuks tunnistamise jõustumise hetkest, kui haldusorgan ei kehtesta teist ajamomenti.

3. OTSUS

Tunnistada kehtetuks Narva Linnavalitsuse 07.09.2016 korraldus nr 975-k „Narva Linnamajandusameti ametikohtade ja töökohtade täitmiseks konkursside läbiviimise korra kinnitamine”.


4. RAKENDUSSÄTTED

4.1. Narva Linnakantseleil teha käesolev korraldus teatavaks Narva Linnavalitsuse Linnamajandusametile.
4.2. Käesolev korraldus jõustub seaduses sätestatud korras.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

